ગામની શેરીઓ અને ચોક વળાઇ ગયાં. દરબારી ઉતારામાં ચણોઠીના ફોતરા જેવા ગોળા ઉપર માંજેલાં બુઝારા અને ગ્લાસ-પિયાલા ગોઠવાઇ ગયાં. ચાર-ચાર ગામના ચોકીદારો ભરી બંદૂકે પહેરો ભરી રહ્યા. રાજાશાહીનો એ જમાનો હતો. ભાવનગરની રાજધાનીમાંથી વસૂલાતી અધિકારી. ફારમનું ‘નામ પાડવા’ વંડા ગામે મુકામ કરી રહ્યા હતા. વરસ માંડ ‘આઠ આની’ પાકેલું. ખેડૂત વર્ગમાં ફફડાટ હતો…! રાજાશાહીનો ચીંથરીઓ અમલદાર પણ ભલભલાના છક્કા છોડાવી શકતો.